བོད་མིའི་ཆིག་སྒྲིལ་གྱི་འགན་བཀའ་ཤག་ལ་ཡོད་པ་བདེན།འོན་ཀྱང་ཚོགས་ཟུར་ལགས་ལ་མེད་དམ།ད་ལན་གྱི་འབྱུང་རྐྱེན་གཙོ་བོ་ཁོང་ཡིན་པ་ཁྱེད་ཀྱིས་ཞལ་བཞེས་མི་གནང་བ་ཅི་ཡིན།བཀའ་ཤག་གིས་དོན་གཅོད་འཕོ་འགྱུར་བཏང་བ་དེའི་རྒྱུ་རྐྱེན་ཚོགས་ཟུར་རང་ཉིད་ལ་ཐུག་པ་ཞལ་བཞེས་མི་མཛད་དམ།བཀའ་ཤག་གིས་ཟུང་དྲུང་བཏང་ནས་ངོ་རྒོལ་བ་རྣམས་ལ་བཀའ་མོལ་གནང་བ་མ་གཟིགས་སམ།བཀའ་ཤག་གིས་གསལ་བཤད་དེ་ཚོ་མི་མང་ལ་གདོང་ཙམ་མ་བསྟན་པ་རེད་དམ།ད་ལན་ཅི་ཙམ་གསལ་བཤད་བྱས་པ་དེ་ཙམ་གྱིས་ངོ་རྒོལ་བ་ཚོ་ཇེ་རྡུག་ཏུ་འགྲོ་གི་ཡོད་པ་མི་གཟིགས་སམ།ཁོ་ཅག་ལ་གསལ་བཤད་ལ་ཉན་འདོད་མེད་པ་མི་གཟིགས་སམ།ཁོང་ཅག་གིས་ངོ་རྒོལ་བྱས་པ་ལ་རྒྱུ་མཚན་ཡང་དག་མེད་ཀྱང་ངོས་ལེན་ཡོད།འོན་ཀྱང་ཁ་སང་བོད་ཀྱི་ཐེབས་རྩ་ཁང་ལ་ངོ་རྒོལ་བྱེད་ལུགས་དེ་ཚད་ལས་བརྒལ་བར་མི་གཟིགས་སམ།བཀའ་ཤག་ལ་ལས་དོན་སྒྲུབ་པའི་དབང་ཚད་དེ་ཙམ་ཡང་མེད་དམ།ཚང་མ་ཁོ་ཅག་གི་འདོད་པ་དང་མཐུན་པ་ཞིག་དགོས་སམ།དེ་དགོས་ན་ཁོ་ཅག་གི་ལྷག་མ་བོད་མི་བརྒྱ་་ཙམ་གྱི་འདོད་པ་ལ་བསྟུན་དགོས་པ་ཞིག་མིན་ནམ།